LIETUVOS RESPUBLIKOS APLINKOS MINISTRO

Į S A K Y M A S

DĖL LIETUVOS RESPUBLIKOS APLINKOS MINISTRO 2002 m. BALANDŽIO 16 d. ĮSAKYMO NR. 184 „DĖL STATYBOS TECHNINIŲ REGLAMENTŲ STR 1.01.06:2002 „YPATINGI STATINIAI“ IR STR 1.01.07:2002 „NESUDĖTINGI (TARP JŲ LAIKINI) STATINIAI“ PATVIRTINIMO“ PAKEITIMO

2010 m. liepos 26 d. Nr. D1-649

Vilnius

P a k e i č i u statybos techninį reglamentą STR 1.01.07:2002 „Nesudėtingi (tarp jų laikini) statiniai“, patvirtintą Lietuvos Respublikos aplinkos ministro 2002 m. balandžio 16 d. įsakymu Nr. 184 „Dėl statybos techninių reglamentų STR 1.01.06:2002 „Ypatingi statiniai“ ir STR 1.01.07:2002 „Nesudėtingi (tarp jų laikini) statiniai“ patvirtinimo“ (Žin., 2002, Nr. 43-1639; 2004, Nr. 120-4443; 2005, Nr. 22-703; 2006, Nr. 42-1533; 2008, Nr. 2-81, Nr. 59-2251, 97-3768; 2009, Nr. 28-1112, Nr. 51-2042, Nr. 111- 4733; 2010, Nr. 6-264):

1. Papildau šiuo 4.34 punktu:

„4.34. STR 2.02.09:2005 „Vienbučiai ir dvibučiai gyvenamieji pastatai“ (Žin., 2005, Nr. 93-3464).“

2. Pripažįstu netekusiu galios 6.5 punktą.

3. Pripažįstu netekusiu galios 6.6 punktą.

4. Pripažįstu netekusiu galios 6.7 punktą.

5. Pripažįstu netekusiu galios 6.8 punktą.

6. Papildau šiuo 6.15 punktu:

„6.15. Atraminė sienutė – inžinerinis statinys, saugantis nuo griuvimo ar nušliaužimo už jos esantį gruntą.“

7. Papildau šiuo 161 punktu:

„161. Raštiškam pritarimui supaprastintam statinio projektui gauti statytojas (užsakovas) Reglamento 12 punkte nurodytų institucijų valstybės tarnautojams pateikia:

161.1. prašymą pritarti supaprastintam statinio projektui;

161.2. supaprastintą statinio projektą [4.14] – 2 egzempliorius;

161.3. žemės sklypo nuosavybės teisę ar kitą valdymo ir naudojimo teisę patvirtinančius dokumentus, taip pat žemės sklypo bendraturčių sutikimą, jei žemės sklypas priklauso jiems bendrosios nuosavybės teise. Šių dokumentų teikti nereikia, kai statybą numatoma vykdyti savivaldybės patikėjimo teise valdomoje teritorijoje (kai statytojas yra savivaldybė arba kitas juridinis ar fizinis asmuo);

161.4. gretimo žemės sklypo savininko (naudotojo) sutikimą raštu, kai sublokuojami [4.34] gretimų žemės sklypų pastatai (išskyrus atvejus, kai pastatų sublokavimas numatytas detaliuosiuose planuose), kai statomos tvoros ant žemės sklypo ribos;

161.5. statinio kadastrinių matavimų ir teisinės registracijos pažymėjimą (kai statinys rekonstruojamas ar kapitališkai remontuojamas). Kai statinys nepripažintas tinkamu naudoti, neatlikti statinių kadastriniai matavimai ir teisinė registracija, pateikiami statinio nuosavybės teisę arba kitą valdymo ir naudojimo teisę patvirtinantys dokumentai, taip pat statinio planai, brėžiniai, schemos ir pan.;

161.6. statinio bendraturčių sutikimą (kai statinys rekonstruojamas ar kapitališkai remontuojamas);

161.7. atsakingos institucijos sprendimą dėl planuojamos ūkinės veiklos pasirinktoje vietoje leistinumo poveikio aplinkai požiūriu ar atrankos išvadą dėl planuojamos ūkinės veiklos poveikio aplinkai vertinimo, kai tai privaloma pagal Planuojamos ūkinės veiklos poveikio aplinkai vertinimo įstatymą.“

8. Papildau šiuo 162 punktu:

„162. Kai supaprastintam statinio projektui turi pritarti 12 punkte nurodytų kelių institucijų valstybės tarnautojai, teikiant supaprastintą statinio projektą savivaldybės administracijos valstybės tarnautojui, įgaliotam nustatyti statinio architektūros ir statybos sklypo tvarkymo urbanistinius reikalavimus, šiam supaprastintam projektui turi būti pritarę kiti 12 punkte nurodytų institucijų valstybės tarnautojai.“

9. Papildau šiuo 163 punktu:

„163. Supaprastintą statinio projektą per 5 darbo dienas nuo visų 161 punkte nurodytų dokumentų gavimo dienos patikrina Reglamento 12 punkte nurodytų institucijų valstybės tarnautojai. Jei supaprastintas statinio projektas atitinka supaprastintam statinio projektui nustatytus reikalavimus [4.14], esminius statinio ir statinio architektūros reikalavimus, teritorijų planavimo dokumentais nustatyto teritorijos tvarkymo ir naudojimo režimo ir šio Reglamento reikalavimus, Reglamento 12 punkte nurodytų institucijų valstybės tarnautojai pritaria šiam statinio projektui ir statinio projekto abiejuose egzemplioriuose (žemės sklypo plane ir pagrindiniame brėžinyje) pasirašo, nurodo datą ir deda spaudą.

Jeigu supaprastintas statinio projektas neatitinka supaprastintam statinio projektui nustatytų reikalavimų [4.14], esminių statinio ir statinio architektūros reikalavimų, teritorijų planavimo dokumentais nustatyto teritorijos tvarkymo ir naudojimo režimo ir šio Reglamento reikalavimų, Reglamento 12 punkte nurodytų institucijų valstybės tarnautojai nepritaria supaprastintam statinio projektui ir per 5 darbo dienas nuo visų 161 punkte nurodytų dokumentų gavimo dienos praneša apie tai raštu statytojui (užsakovui), nurodydami nepritarimo motyvus ir šio sprendimo apskundimo tvarką.

Kai supaprastintam statinio projektui pritaria arba nepritaria savivaldybės administracijos valstybės tarnautojas, vienas egzempliorius grąžinamas statytojui, o kitas egzempliorius saugomas savivaldybės administracijoje.“

10. Išdėstau 1 priedo 1 lentelės 1 eilutę taip:

Eil. Nr.	Pastatai	Didžiausias aukštis, m	Didžiausias plotas*, m2	Apribojimai ar papildomi reikalavimai

I grupė	II grupė	I grupė	II grupė

11. Išdėstau 1 priedo 1 lentelės 3 punktą taip:

3.	Priestatai prie bet kurio pastato	5	7,5	50	80	Gyvenamosios paskirties priestatai galimi tik prie vieno ar dviejų butų gyvenamųjų namų

12. Išdėstau 1 priedo 2 lentelės 17.1 punktą taip:

17.1.	atviros sporto aikštelės be tribūnų	-	-	+	–

13. Papildau 1 priedo 2 lentelę šiais 36 ir 37 punktais:

36.	Stoginė, pavėsinė	5	8	40	80
37.	Terasa, atvira veranda	-	-	40	80

14. Išdėstau 1 priedo 2 lentelės ** pastabą taip:

„** Jei atraminė sienutė statoma ant žemės sklypo ribos, būtina gauti gretimo žemės sklypo savininko rašytinį sutikimą. Neturint tokio sutikimo, atraminę sienutę galima statyti savo žemės sklype, tačiau atraminės sienutės paaukštėjimo kampas neturi viršyti 450. Šį kampą sudaro 2 statmenos sklypų ribai linijos, prasidedančios bet kuriame žemės sklypų ribos žemės paviršiaus taške, kurių viena yra horizontali, o kita nubrėžta iki atraminės sienutės viršutinės dalies; “.

15. Papildau 1 priedo bendrąsias pastabas 1 ir 2 lentelėms šiuo 6 punktu:

„6. Šio priedo 1 ir 2 lentelėse nurodyti objektai laikomi nesudėtingais statiniais tik tais atvejais, jei jie atitinka Statybos įstatyme [4.1] nustatytą statinio apibrėžtį.“

Aplinkos ministras	Gediminas Kazlauskas